**Kurzusleírás (tematika)**

|  |  |  |  |  |
| --- | --- | --- | --- | --- |
| Kurzus neve: CGI fejlesztés, tervezés, kivitelezés (Müpa HázHack) | | | | |
| A kurzus oktatója/i, elérhetősége(i): Brovinszki László | | | | |
| Kód: B-AN-401 | Tantervi hely:  Animációs tervezés | Javasolt félév:  4. | Kredit: 20 | Tanóraszám: 90  Egyéni hallgatói munkaóra: 510 |
| Kapcsolt kódok: | Típus: előadás/gyakorlat | Szab.vál-ként felvehető-e?  nem | Szab.vál. esetén sajátos előfeltételek:  nincs | |
| A kurzus kapcsolatai (előfeltételek, párhuzamosságok): | | | | |
| A kurzus célja és alapelvei:  A kurzus célja, hogy tovább bővítse az animációs tartalmak tervezéséhez és kivitelezéséhez ismereteket. Ezen belül a hallgatók megismerkednek a csapatban végzett fejlesztési és kivitelezési gyakorlatokkal. Megtapasztalják a megrendelésre készítendő animációs produkciókkal kapcsolatos legfontosabb tudnivalókat. Ennek mentén gyártási ismeretek, projekt fejlesztése és menedzselése is a kurzus témája. Animációs technikákat érintő tudásuk bővül, a digitáis technológiák kapcsán a kompozitálás és renderelés is szerepel a tananyagban.  A kurzus kapcsolódik a Müpa imázsának erősítéséhez, a közösségépítéshez a technológiai-, társadalmi- és környezeti innovációs törekvéshez. Kreatív ötletekkel segítve a figyelem ráirányítását a Müpa értékeire. | | | | |
| Tanulási eredmények (fejlesztendő szakmai és általános kompetenciák):  Tudás:  1. Ismeri az animáció alapvető ötletfejlesztési-, értékelési-, és szelekciós módszereit  2. Átfogó ismeretekkel rendelkezik az animáció főbb elméleteiről, hagyományairól, kortárs jelenségeiről és kiemelkedő alkotásairól, alkotóiról  3. Általános tájékozottsággal rendelkezik az animáció területén végzendő művészeti kutatás módszertanáról, az adat- és forrásgyűjtési, kezelési, szelekciós és értékelési módszerekről.  Képesség:  1. Megalapozott véleményt alkot animációs koncepciókról és megoldásokról. Képes a kritikai gondolkodásra.  2. Az animáció médiumával kapcsolatos szaktudását multi- és interdiszciplináris csoportokban képviseli.  3. Képes a megszerzett tudásanyag analízisére, valamint annak kritikai szemléletére.  4. Hatékonyan használ technikai-, anyagi- és információs forrásokat.  5. A szakmai elvárásoknak megfelelően alkalmazza tudását különféle intézményes keretek között is.  6. Betartja szakmája etikai és szerzői jogi normáit.  Attitűd:  1. Kritikai megértéssel viszonyul az animációs filmművészet történeti- és kortárs eredményeihez, gyakorlataihoz, folyamataihoz és diskurzusaihoz.  2. Szakmai munkája során kreatív, eredeti alkotások létrehozására törekszik, önállóan vagy csoport tagjaként. Hozzáállása innovatív.  3. Tudatosan gondolkodik alkotásainak társadalmi vonatkozásairól.  4. Törekszik szakmája etikai normáinak betartására és szakmai alázatra.  Autonómia és felelősségvállalás:  1. Különféle helyzetekhez alkalmazkodva mozgósítja tudását és képességeit.  2. Tervező tevékenységét megadott szakmai program alapján, vagy saját művészeti koncepció mentén végzi, önállóan vagy irányított szakmai helyzetben is.  3. Nyitottan és aktívan vesz részt projektek kialakításában vagy formálásában.  4. Saját és más szakterületek művelőivel csapatban tervez. | | | | |
| A kurzus keretében feldolgozandó témakörök, témák:   1. Tervezési ismeretek (gyűjtés, kutatás, feldolgozás) elsajátítása, koncepciók fejlesztése. | | | | |
| Tanulásszervezés/folyamatszervezés sajátosságai:  A kurzus menete, az egyes foglalkozások jellege és ütemezésük (több tanár esetén akár a tanári közreműködés megosztását is jelezve:   * bevezetés, a feladat megbeszélése * február 6-án látogatás a Müpa épületében * kutatás, gyűjtés * koncepciók kidolgozása * előkészítés a prezentációra * prezentáció   A hallgatók tennivalói, feladatai:  A hallgatók a szemeszter alatt az épület adottságait kreatívan felhasználva terveket, koncepciókat dolgoznak ki a koncertlátogatók Müpához kapcsolódó élményeinek színesítéséhez, az összetéveszthetetlen hangulat kiemeléséhez, a műfaji sokszínűség bemutatásához, hogy mindezeket kiegészítve valami meghökkentő, de pozitív üzenetet, pluszt adjon hozzá estéről estére. Fontos eleme a kurzusnak a „müpányi” különbség, a kiemelkedő minőség és a műfaji sokszínűség hangsúlyozása, az egyedülálló atmoszféra bemutatása.  A szemeszter végén prezentálják a kidolgozott terveket. A kiválasztott projektek a 2020 őszi szemeszterben megvalósításra kerülhetnek.  A tanulás környezete:  tanterem, otthontér | | | | |
| Értékelés:  Teljesítendő követelmények:   * a tervezési feladat megoldása, a koncepció kialakítása, perzentációra való előkészítése (a fejlesztési folyamat bemutatása) * aktív, folyamatos jelenlét a konzultációkon, foglalkozásokon, a feladatok határidőre, az elvárt színvonalon történő megoldása.   Értékelés módja: gyakorlati demonstráció  Az értékelés szempontjai:  A gyakorlatokon való aktivitás, kreatív ötletek alkalmazása, megoldáskeresés. A feladatokban nyújtott teljesítmény. Szorgalom, fejlődés és tartalom.  Konzultációkon való aktív részvétel, a különböző részfeladatok teljesítésének, kivitelezésének színvonala.  A megadott feladatnak mennyire felel meg a karakterdesign, a látvány kialakítása. | | | | |
| Az érdemjegy kiszámítása:  Szorgalom, fejlődés, tartalom / egyenlő arányban, számtani átlag alapján, az Animációs Projekt lll. részjegyeként. | | | | |
| Kötelező irodalom:  Ajánlott irodalom: | | | | |
| Egyéb információk: | | | | |
| Máshol/korábban szerzett tudás elismerése/ validációs elv:   * + *részleges beszámítás/elismerés lehetséges* | | | | |
| Tanórán kívüli konzultációs időpontok és helyszín: | | | | |